ai4bharat/Pralekha huggingface dataset:
الیکٹرانکس اور اطلاعات تکنالوجی کی وزارت
مرکزی کابینہ نے الیکٹرانکس 2019 پر قومی پالیسی کی تجویز کو منظوری دی
فیصلہ:
مرکزی کابینہ نے الیکٹرانکس و انفارمیشن ٹیکنالوجی کی وزارت کی الیکٹرانکس 2019 پر قومی پالیسی  کی تجویز کو منظوری دے دی۔ اس پالیسی میں ہندوستان کو الیکٹرانکس سسٹم ڈیزائن ومینوفیکچرنگ  کے مرکز کے طور پر قائم کیا گیا ہے۔ یہ مرکز ملک میں چپ سیٹس سمیت کلیدی اجزاء کے فروغ اور عالمی سطح پر مقابلے کیلئے اندرون ملک فضا سازگار کرنے کے لئے حوصلہ افزائی اور اہلیتوں کے فروغ کے ذریعے قائم کیا جاسکے گا۔
این پی ای 2019 کی خاص خاص باتیں
- پورے ویلو چین ای ایس ڈ ی ایم میں گھریلو مینوفیکچرنگ کے فروغ اور برآمدات کے ذریعے عالمی سطح کے مقابلہ جاتی ای ایس ڈ ی ایم شعبے کیلئے سازگار فضا ہموار کی جائے گی۔
- کلیدی الیکٹرانک اجزاء کی تیاری کیلئے ترغیبات اور امداد فراہم کی جائے گی۔
- ان میگاپروجیکٹس کیلئے ترغیبات کا خصوصی پیکیج فراہم کرایا جائیگا جو زبردست ہائی ٹیک نوعیت کے ہیں اور زبردست سرمایہ کاری کے ذریعے شروع کیے جاسکتے ہیں۔ ان میں سیمی کنڈکٹر فیسلٹیز ڈسپلے فیبریکیشن وغیرہ شامل ہیں۔
- نئے یونٹوں کے قیام اور موجودہ یونٹوں کی توسیع کی حوصلہ افزائی کیلئے معقول اسکیموں اور ترغیبات کا نظام مرتب کیا جائے۔
- زمینی سطح پر کی جانے والی جدت طرازیوں اور 5جی ، آئی او ٹی / سینسرز ، آرٹی فیشیل انٹلی جنس  ، مشین لرننگ ورچوئل ریئلٹی ،ڈرونس، روبوٹکس، ایڈیٹیو مینوفیکچرنگ، فوٹونکس اور نینو بیسڈ ڈیوائسز جیسے اُبھرتے ہوئے ٹیکنالوجی شعبوں میں ابتدائی اسٹارٹ اپس سمیت الیکٹرانکس کے سبھی ذیلی شعبوں میں صنعت کی رہنمائی میں تحقیق وترقی اور جدت طرازیوں کو فروغ دیا جائے گا۔
- بعض ہنرمندی سمیت ہنرمند افرادی طاقت کی دستیابی میں نمایاں اضافے کیلئے ترغیبات اور امداد فراہم کرائی جائے گی۔
- رابطہ کاری کیلئے فیب لیس چپ ڈیزائن انڈسٹری ، میڈیکل الیکٹرانک ڈیوائسز انڈسٹری آٹوموٹیو الیکٹرانکس انڈسٹری اور اسٹریٹیجک الیکٹرانکس انڈسٹری پر خصوصیت کے ساتھ زور دیاجائے۔
- ای ایس ڈی ایم سیکٹر میں آئی پی کے حصول اور فروغ کیلئے خود مختار پیٹنٹ فنڈ  قائم کیا جائے گا۔
- قومی سائبر سلامتی میں بہتری کیلئے بھروسے مند الیکٹرانکس ویلو چین اقدامات کیے جائیں گے۔
پس منظر
نیشنل پالیسی آن الیکٹرانکس 2012  کے تحت اس اسکیم پر عمل درآمد کیا جارہا ہے جس کے نتیجے میں ایک بھروسے مند مقابلہ جاتی ہندوستانی ای ایس جی ایم ویلو چین کامیابی کے ساتھ قائم کی جاچکی ہے۔ این پی ای 2019 میں تجویز کی گئی ہے کہ ملک میں ای ایس جی ایم کی صنعت کے فروغ کیلئے ایک بنیاد تیار کی جائے گی۔ یاد رہے کہ نیشنل پالیسی آف الیکٹرانکس 2019  ، نیشنل پالیسی آف الیکٹرانکس 2012  کی جگہ لیگی۔
اہم اثرات
ملک میں ای ایس ڈی ایم شعبے کے فروغ کیلئے این پی ای 2019 کی عمل آوری کے نتیجے میں متعدد اسکیمیں، اقدامات اور پروجیکٹس وغیرہ متعلقہ وزارتوں / محکموں کے مشورے سے شروع کی جائیں گی جن کی بدولت سرمایہ کاری اور ٹیکنالوجی کے بہاؤ میں اضافہ ہوگا اور گھریلو طور پر تیار کی جانے والی الیکٹرانکس مصنوعات کی پیداوار میں اضافہ ہوگا۔ الیکٹرانکس ہارڈ ویئر کی تیاری میں اضافہ ہوگا ، جس کی بدولت برآمدات میں اضافہ ہوگا اور ملازمتوں کے مواقع پیدا ہوں گے۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔ س ش ۔ع ن
U-1104
(Visitor Counter : 41
وزارت دفاع
میانمار کے ساتھ مشترکہ مشق
نئی دلّی ، 18 مارچ / رکشا راجیہ منتری شری شری پد نائک نے آج لوک سبھا میں ڈاکٹر ہینا گاوِت کے سوال کے تحریری جواب میں بتایا کہ بھارتی فضائیہ  اور میانمار کی فضائیہ  کے مابین ایچ اے ڈی آر کے موضوع پر پریاگ راج میں ایک ٹیبل ٹاپ ایکسرسائز کا اہتمام کیا گیا ۔ اس مشق کے مقاصد میں ایک مخصوص منظر نامے کے تحت ایچ اے ڈی آر آپریشن کی منصوبہ بندی ، بہترین طریقہ ہائے کار کو سیکھنا ، ایچ اے ڈی آر تباہ کاری والی صورت حال کے دوران مشن کو انجام پہنچانا سمیت تلاش اور بچاؤ مشن کے ضوابط وغیرہ کے نکات بھی شامل تھے ۔
مذکورہ مشق فضائیہ کی مرکزی ہوائی کمان کے صدر دفاتر کے زیر اہتمام منعقد کی گئی ۔ بھارتی فضائیہ کی 20 رکنی ٹیم نے اس مشق میں حصہ لیا ۔
اس مشق پر عائد ہونے والے اخراجات کو بھی خدمات کے آپریشن بجٹ کی جانب سے برداشت کیا گیا ۔ دونوں ممالک کی فضائیہ طے شدہ ضوابط کے تحت مقاصد حاصل کرنے میں کامیاب رہیں ۔
بھارتی فضائیہ نے گذشتہ تین برسوں کے دوران ، جن ممالک کے ساتھ مشق کی ہے اور رواں سال کی مشق بھی ، اُس میں شامل ہے ، اُن میں سنگا پور ، امریکہ ، متحدہ عرب امارات ، تھائی لینڈ ، بنگلہ دیش ، عمان ، اسرائیل ، روس ، سری لنکا ، آسٹریلیا ، ملیشیا ، فرانس ، برطانیہ اور میانمار کے نام شامل ہیں ۔
بھارت اور میانمار نے 29 جولائی ، 2019 ء کو نئی دلّی میں دفاع کے شعبے میں بھارت – میانمار تعاون کو فروغ دینے کے لئے یعنی دفاعی تعاون سے متعلق ایک مفاہمتی عرضداشت پر دستخط کئے تھے ۔
۔۔۔۔۔۔۔۔۔۔۔۔۔۔۔۔۔۔۔۔ ۔ ۔

U. No. 1309
(Visitor Counter : 68
صحت اور خاندانی بہبود کی وزارت
بھارت نے مجموعی طور پر73.82 کروڑکووڈ-19 ٹیکہ کاری کرکے غیر معمولی کامیابی حاصل کرلی ہے
شفایابی کی شرح سردست 97.51 فیصد ہے
گذشتہ 24 گھنٹوں میں28,591 نئے معاملے درج ہوئے ہیں
بھارت میں فی الحالمریض زیر علاج ہیں، جومجموعی معاملوں کا 1.16 فیصد ہیں
ہفتہ واری مثبت معاملوں کی شرح  ہے، جو پچھلے 79دنوں سے 3 فیصد سے کم ہے
نئی دلّی ،12 ستمبر، 2021/
گذشتہ 24 گھنٹوں میں72,86,883 ٹیکے لگائے جانے کے ساتھ ہی، آج صبح 7 بجے تک موصولہ عبوری رپورٹ کے مطابق بھارت نے مجموعی طور پر 73.82 کروڑ  آبادی کی کووڈ-19 ٹیکہ کاری کرکےغیر معمولی کامیابی حاصل کرلی ہے۔ٹیکہ کاری کی اس حصولیابی کے لئے 75,25,766 سیشنز منعقد کئے گئے۔
آج صبح 7 بجے تک حاصل عبوری رپورٹ کے درج ذیل کے مطابق ہے:
|
|
طبی کارکنان
|
|
پہلی خوراک
|
|
10363703
|
|
دوسری خوراک
|
|
8587937
|
|
صف اوّل کے کارکنان
|
|
پہلی خوراک
|
|
18336456
|
|
دوسری خوراک
|
|
13991469
|
|
18 تا 44 سال کی عمر کے افراد
|
|
پہلی خوراک
|
|
296771856
|
|
دوسری خوراک
|
|
42838102
|
|
45 تا 59 سال کی عمر کے افراد
|
|
پہلی خوراک
|
|
142908025
|
|
دوسری خوراک
|
|
62511101
|
|
60 سال سے زیادہ عمر کے افراد
|
|
پہلی خوراک
|
|
92721925
|
|
دوسری خوراک
|
|
49176804
|
|
مجموعی تعداد
|
|
73,82,07,378
مرکزی حکومت ملک بھر میں کووڈ - 19 کی ٹیکہ کاری کی رفتار کو تیز کرنے اور اس کے دائرہ میں توسیع کرنے کے تئیں پر عزم ہے۔
پچھلے 24 گھنٹے میں34,848 مریض شفایاب ہوئے ہیں۔ اس کے ساتھ ہی شفایاب ہونے والوں کی مجموعی تعداد بڑھ کر  3,24,09,345ہوگئی ہے۔
نتیجتاً، بھارت میں صحت یابی کی شرح فی الحال 97.51 فیصد ہوگئی ہے۔
مرکز اور ریاستوں نیز مرکز کے زیر انتظام علاقوں کے ذریعے پائیدار اور مشترکہ کوششوں کے نتیجے میں،مسلسل76ویں دن 50,000 سے بھی کم یومیہ نئے کیس درج کئے جانے کا رجحان سامنے آیا ہے۔
گزشتہ 24 گھنٹوں کے دورا ن28,591 نئے معاملات درج کئے گئے ہیں۔
زیر علاج مریضوں کی تعداد سردست3,84,921ہے۔ ملک بھر میں زیر علاج مریض، مجموعی مثبت معاملوں کا 1.16 فیصد ہیں۔
ملک بھر میں جانچ کی صلاحیت میں خاطرخواہ اضافہ کیا گیا ہے۔گذشتہ 24 گھنٹوں میں مجموعی طور پر15,30,125ٹیسٹ کئے گئے ہیں۔بھارت میں مجموعی طور پر اب تک54.18 کروڑ سے زیادہ ٹیسٹ کئے جاچکے ہیں۔
اب جب کہ ملک بھر میںطبی جانچ کی صلاحیت میں اضافہ کیا جا چکا ہے، متاثرپائے جانےوالےافراد کی ہفتہ وار شرح سردست 2.17 فیصد ہوگئی ہے،جو گذشتہ79 دنوں سے 3 فیصد سے بھی کم رہ گئی ہے۔اسی طرح ایک دن میں متاثر پائےجانے والے افراد کی شرح فی الحال1.87فیصد ہے۔ یومیہ متاثرہ افراد کی شرح پچھلے 13 دنوں سے3فیصد سے بھی نیچے ہے اور مسلسل 96 دنوں سے یہ شرح 5 فیصد سے نیچے درج ہورہی ہے۔
کانکنی کی وزارت
معدنی پیداوار میں مارچ 2023 میں مجموعی طور پر 6.8 فیصد اضافہ ہوا ہے
اہم معدنیات سے پیداوار میں مثبت نمو کا پتہ چلتا ہے
مارچ 2023  کے مہینے کے لیے کان کنی اور کان کنی کے شعبے کی معدنی پیداوار کا اشاریہ 154.2 مارچ 2022 کے مہینے کی سطح کے مقابلے میں 6.8 فیصد زیادہ ہے۔ انڈین بیورو آف مائنز  کے عبوری اعداد و شمار کے مطابق، اپریل-مارچ، 2023-2022 کی مجموعی نمو پچھلے سال کی اسی مدت کے مقابلے میں 5.8 فیصد ہے۔
مارچ 2023 میں اہم معدنیات کی پیداواری سطح یہ تھی: کوئلہ 1078 لاکھ ٹن، لگنائٹ 46 لاکھ ٹن، قدرتی گیس  2890 ملین مکعب، پیٹرولیم  25 لاکھ ٹن،باکسائٹ 2115 ہزار ٹن، کرومائیٹ 555 ہزار ٹن، مرتکز تانبہ 12 ہزار ٹن، سونا 161 کلو، لوہا 281 لاکھ ٹن، مرتکز سیسہ 42 ہزار ٹن، مینگنیج ایسک 311 ہزار ٹن، مرتکز زنک181 ہزار ٹن، چونا پتھر 402 لاکھ ٹن، فاسفورائٹ 220 ہزار ٹن، میگنیسائٹ 11 ہزار ٹن اور ہیرے 3 قیراط۔
مارچ 2022 کے مقابلے مارچ 2023 کے دوران جن اہم معدنیات کامثبت نمو سامنے آیا ان میں یہ شامل ہیں: مرتکز تانبہ ، کرومائیٹ ، فاسفورائٹ ، مینگنیج ایسک ، کوئلہ ، چونا پتھر ، لیڈ کنسنٹریٹ ، لوہا ، باکسائٹ ،
اور قدرتی گیس  ۔
کامرس اور صنعت کی وزارتہ
ای-کامرس میں چیلنجز
نئی دہلی،22دسمبر؍2021:
مختلف سیکٹرمیں ای-کامرس میں کٹوتی کا رجحان دیکھنے میں آیا ہے۔اس لئے فارن ایکسچینج مینجمنٹ ایکٹ 1999، اطلاعاتی ٹیکنالوجی ایکٹ 2000،مسابقی قانون 2002، کمپنی ایکٹ 2013، صارفین تحفظ ایکٹ 2019 جیسے مختلف قوانین کے التزامات کو اس شعبے میں نظم لانے کے لئے مؤثر طور پر نفاذ ضروری ہے۔
بھارت سرکار کی الیکٹرونکس اور اطلاعاتی ٹیکنالوجی کی وزارت نے ڈیجیٹل ایکسس، ڈیجیٹل شمولیت ، ڈیجیٹل اِمپاورمنٹ اور ڈیجیٹل تقسیم پر پل کی تعمیر جیسے وژن کے ساتھ ’ڈیجیٹل انڈیا پروگرام‘شروع کیا ہے۔
صارف تحفظقانون 2020 میں کئی التزامات شامل ہیں، جن میں ای –کامرس کمپنیوں کے ذریعے ای-کامرس پلیٹ فارم میں صارفین کے مفادات کے تحفظ کےلئے رد کرنے کے محصول سے تحفظ کے ضمن میں التزامات شامل ہیں۔
بھارت سرکار نے ڈیجیٹل انڈیا پروگرام سمیت ای-کامرس کو بڑھاوا دینے کےلئے وسیع پہل کی ہے۔یہ پروگرام چھوٹے خوردہ فروخت کنندگان ، مصنوعات تیار کرنے والوں اور اپنی مدد آپ کرنے والے گروپوں کو زیادہ سے زیادہ رسائی کے مواقع فراہم کرنے کےلئے مختلف پہلوں کے توسط سے ای-کامرس کو فروغ دیتا ہے۔ کچھ اہم پہلوں میں یونیفائیڈ پے منٹ انٹرفیس، گورنمنٹ ای –مارکیٹ پلیس وغیرہ شامل ہیں۔
یہ معلومات کامرس وصنعت کے وزیر مملکت جناب سوم پرکاش نے آج لوک سبھا میں ایک سوال کےتحریری جواب میں دی۔
محنت اور روزگار کی وزارت
چائلڈ لیبر انسٹی ٹیوٹ
نئی دہلی:10،فروری، 2021:محنت اورروزگار کے وزیر مملکت  جناب سنتوش گنگوار نے آج راجیہ سبھا میں ایک سوال کے تحریری جواب میں بتایا کہ حکومت ملک میں بچہ مزدور کی بازآبادکاری کیلئے قومی بچہ مزدور پروجیکٹ  نافذ کررہی ہے۔ کام کرنے والے بچوں کی شناخت کیلئے سروے، این سی ایل پی اسکیم کے آغاز اور نفاذ کیلئے فوری نقطہ آغاز ہے۔ ضلع مجسٹریٹ/ کلکٹر کی سربراہی میں این سی ایل پی پروجیکٹ سوسائٹیز کو آخری سروے کے بعد سے تین سال کے اندر سروے کرانا ہوگا جس کے لئے حکومت ہند کے ذریعے فی ضلع فی سروے 4 لاکھ روپئے کی رقم فراہم کی گئی ہے۔ مزدوری سے بازیاب واپس لیے گئے 9 سے 14 سال کے عمر کے بچوں کو این سی ایل پی خصوصی تربیتی مراکز  میں اندراج کرایا جاتا ہے جہاں باقاعدہ تعلیمی نظام میں شامل کرنے سے قبل انہیں برج ایجوکیشن ، پیشہ ورانہ تربیت، دوپہر کا کھانا، وظیفہ اور صحت اور حفظان صحت فراہم کیے جاتے ہیں۔ سال 2017 کے دوران محنت اور روزگار کی وزارت نے اسکیم میں کام کرنے والے رضاکاروں کو دیے جانے والے اعزازیے میں اضافہ کیا ہے۔ ان کے لئے این سی ایل پی کے مؤثر نفاذ کیلئے نیز ریاستی وسائل مراکز کی تشکیل کیلئے ایک آن لائن پنسل پورٹل کا لازمی استعمال کو یقینی بنایا ہے۔
قومی بچہ مزدوری پروجیکٹ اسکیم کے تحت ضلع کلکٹر/ ضلع مجسٹریٹ کی صدارت میں ضلع پروجیکٹ سوسائٹیوں کے ذریعے خصوصی تربیتی مراکز  چلائے جارہے ہیں۔ پنسل پورٹل پر دستیاب معلومات کے مطابق اس وقت ملک میں 76 فعال ضلع پروجیکٹ سوسائٹیز ہیں اور خصوصی تربیتی مراکز کی کُل تعداد 2422 ہے۔
-----------------------
ش ح۔م ع۔ ع ن
U NO: 1465
(Visitor Counter : 60
وزارت دفاع
وزیر دفاع اور ان کے جاپانی ہم منصب نے ٹوکیو میں دو طرفہ بات چیت کے دوران دفاعی تعاون اور علاقائی سلامتی کی صورتحال کا جائزہ لیا
آزاد، کھلے اور قواعد پر مبنی ہند-بحرالکاہل خطے کو یقینی بنانے میں ان کے اہم کردار کو تسلیم کیا گیا
دفاعی ساز و سامان اور تکنیکی تعاون میں شراکت داری کے دائرہ کار کو بڑھانے کی ضرورت: جناب راجناتھ سنگھ
وزیر دفاع جناب راج ناتھ سنگھ نے 08 ستمبر 2022 کو ٹوکیو میں جاپان کے وزیر دفاع جناب یاسوکازو ہماڈا کے ساتھ دو طرفہ بات چیت کی۔ دونوں وزراء نے دو طرفہ دفاعی تعاون کے ساتھ ساتھ علاقائی امور کے مختلف پہلوؤں کا جائزہ لیا۔ انہوں نے بھارت-جاپان دفاعی شراکت داری کی اہمیت اور آزاد، کھلے اور قواعد پر مبنی ہند-بحرالکاہل خطے کو یقینی بنانے میں اس کے اہم کردار کو تسلیم کیا۔
وفد کی سطح کی بات چیت کے دوران، جناب راج ناتھ سنگھ نے اس بات پر روشنی ڈالی کہ ہندوستان-جاپان دو طرفہ دفاعی مشقوں میں بڑھتی ہوئی رابطہ کاریاں دونوں ممالک کے درمیان دفاعی تعاون کے گہرے ہونے کا ثبوت ہیں۔ وزراء نے دوطرفہ اور کثیر جہتی مشقوں کو جاری رکھنے میں اپنی وابستگی کا اظہار کیا جن میں ‘دھرما گارجین’، ‘جیمکیس’ اور ‘مالابار’ شامل ہیں۔ انہوں نے اس سال مارچ میں مشق ‘میلان’ کے دوران سپلائی اور خدمات کے معاہدے کےباہمی التزام کے سلسلے میں کام شروع کئے جانے کا خیرمقدم کیا۔ دونوں وزراء نے اس بات پر اتفاق کیا کہ ابتدائی جنگی مشق کا جلد انعقاد دونوں ممالک کی فضائی افواج کے درمیان بہت زیادہ تعاون اور بڑے پیمانے پر معلومات کے باہمی تبادلے کی راہ ہموار کرے گا۔
وزیر دفاع نے دفاعی ساز و سامان اور تکنیکی تعاون کے میدان میں شراکت داری کے دائرہ کار کو بڑھانے کی ضرورت پر زور دیا۔ انہوں نے جاپانی صنعتوں کو ہندوستان کی دفاعی راہداریوں میں سرمایہ کاری کرنے کی دعوت دی جہاں حکومت ہند کی جانب سے دفاعی صنعت کی ترقی کے لیے سازگار ماحول پیدا کیا گیا ہے۔
اس سال ہندوستان اور جاپان کے درمیان سفارتی تعلقات کے 70 سال مکمل ہو رہے ہیں۔ دو مضبوط جمہوریتوں کے طور پر، دونوں ممالک ایک خصوصی اسٹریٹجک اور عالمی شراکت داری پر عمل پیرا ہیں۔
سات ستمبر 2022 کی رات کو ٹوکیو پہنچنے کے بعد، جناب راج ناتھ سنگھ نے اپنی دن کی مصروفیات کا آغاز وزارت دفاع، جاپا ن میں جاپان کی سیلف ڈیفنس فورس کے اہلکاروں کے لیے وقف ایک یادگار پر پھول چڑھا کر کیا جنہوں نے ڈیوٹی کے دوران اپنی جانوں کا نذرانہ پیش کیا تھا۔ جاپانی وزیر دفاع کے ساتھ دو طرفہ ملاقات سے قبل انہیں رسمی گارڈ آف آنر دیا گیا۔
اسی دن بعد میں، وزیر دفاع ، وزیر خارجہ ڈاکٹر ایس جے شنکر کے ساتھ، دوسرے ہندوستان-جاپان 2+2 وزارتی ڈائیلاگ میں حصہ لیں گے۔ جاپان کی طرف سے وزیر دفاع جناب یاسوکازو حمدا اور وزیر خارجہ جناب یوشیماسا حیاشی نمائندگی کریں گے۔ 2+2 ڈائیلاگ تمام شعبہ جات میں دو طرفہ تعاون کا جائزہ لے گا اور آگے بڑھنے کا راستہ طے کرے گا۔
امور داخلہ کی وزارت
امور داخلہ اور امدادِ باہمی کے مرکزی وزیر جناب امت شاہ نے دورۂ جموں وکشمیر کے دوسرے دن، آج سری نگر میں ’بلی دان استمبھ‘ کا سنگ بنیاد رکھا، جموں وکشمیر پولیس کے شہداء کے کنبہ اراکین سے ملاقات کی اور انہیں تقرری نامے تقسیم کیے
ایک ٹوئیٹ میں، مرکزی وزیر داخلہ نے کہا، جموں وکشمیر ملک کے بہادروں کی ناقابل تسخیر ہمت اور شجاعت کی سرزمین ہے، ایسے سورماؤں کی شجاعت کو ہمیشہ زندہ رکھنے کے لیے ہی بلی دان استمبھ بنایا جا رہا ہے
بلی دان استمبھ شہداء کی یادوں کو لافانی بنائے گا اور نوجوانوں میں حب الوطنی کا جذبہ پیدا کرے گا
جموں وکشمیر پولیس کے متعدد جوانوں کی شہادت، جنہوں نے دہشت گردوں سے لڑتے ہوئے اور معصوم شہریوں کی زندگیاں بچاتے ہوئے اپنی جانوں کی قربانی دی، اس بات کا ثبوت ہے کہ کشمیر اور اس کے عوام امن کے تئیں پابند عہد ہیں
جموں و کشمیر پولیس کے شہداء کے کنبہ اراکین سے ملاقات کی، اور جموں و کشمیر حکومت کی جانب سے شہداء کے کنبہ اراکین کو تقرری نامے تقسیم کیے
امور داخلہ اور امدادِ باہمی کے مرکزی وزیر جناب امت شاہ نے دورۂ جموں وکشمیر کے دوسرے دن، آج سری نگر میں ’بلی دان استمبھ‘ کا سنگ بنیاد رکھا۔ انہوں نے جموں وکشمیر پولیس کے شہداء کے کنبہ اراکین سے ملاقات کی اور انہیں تقرری نامے تقسیم کیے۔ اپنے ٹوئیٹ میں، مرکزی وزیر داخلہ نے کہا، ’’جموں وکشمیر ملک کے بہادروں کی ناقابل تسخیر ہمت اور شجاعت کی سرزمین ہے، ایسے سورماؤں کی شجاعت کو ہمیشہ زندہ رکھنے کے لیے ہی آج سری نگر میں واقع پرتاپ پارک میں ’بلی دان استمبھ ‘ کا سنگ بنیاد رکھا گیا۔یہ استمبھ شہداء کی یادوں کو ہمیشہ زندہ رکھ کر نوجوانوں کے درمیان حب الوطنی کا جذبہ پیدا کرے گا۔
جناب امت شاہ نے کہا کہ، ’’جموں وکشمیر پولیس کے متعدد جوانوں کی شہادت، جنہوں نے دہشت گردوں سے لڑتے ہوئے اور معصوم شہریوں کی زندگیاں بچاتے ہوئے اپنی جانوں کی قربانی دے دی، اس بات کا ثبوت ہے کہ کشمیر اور اس کے عوام امن کے تئیں پابند عہد ہیں۔آج، جموں و کشمیر پولیس کے شہداء کے کنبہ اراکین سے ملاقات کی، اور جموں و کشمیر حکومت کی جانب سے شہداء کے قریبی رشتے داروں کو تقرری نامے تقسیم کیے۔ ‘‘
امور صارفین، خوراک اور عوامی تقسیم کی وزارت
ملک بھر میں80.10 کروڑ مستفیدین ،مناسب قیمت کی 5.45 لاکھ دکانوں کےذریعے عوامی تقسیم کے نظام کے فوائد حاصل کر رہے ہیں
30 جون 2023 تک، تقریباً 80.10 کروڑ این ایف ایس اے مستفیدین [انتودیا انا یوجنا - 8.95 کروڑ اور ترجیحی کنبوں  – 71.15 کروڑ]بھارت میں کُل 5.45 لاکھ مناسب قیمت کی دکانوں  کے ذریعے ملک میں عوامی نظام تقسیم کے فوائد حاصل کر رہے ہیں۔
مطلوبہ عوامی نظام تقسیم  کنٹرول آرڈر 2015 کے مطابق، راشن کارڈز/مستحقین کی فہرست کا جائزہ، نا اہل/ڈپلیکیٹ راشن کارڈوں کی شناخت اور اہل استفادہ کنندگان/خاندانوں کو شامل کرنا متعلقہ ریاستوں/مرکز کے زیر انتظام علاقوں حکومت کی ذمہ داری ہے۔ ریاستوں/ مرکز کے زیر انتظام علاقوں کو ہر ایک شناخت شدہ معاملے کی مناسب تصدیق  کرنے کا مشورہ دیا گیا ہے تاکہ یہ یقینی بنایا جا سکے کہ حقیقی فائدہ اٹھانے والوں کے راشن کارڈ کو حذف/معطل نہیں کیا گیا ہے۔ اس کے علاوہ ، ریاستیں/ مرکز کے زیر انتظام علاقے خوراک کے تحفظ کے قومی قانون  کی دائرے کے تحت منسوخ شدہ راشن کارڈوں کی جگہ اہل کنبوں / مستفیدین کو باقاعدگی سے نئے راشن کارڈ جاری کرتے ہیں۔ اس کے مطابق، متعلقہ ریاستیں /مرکز کے زیر انتظام علاقے اہل مستفیدین کی شناخت کرتے ہیں اور خوراک کے تحفظ کے قومی قانون  کی حد کے اندر فائدہ اٹھانے والوں کی تعداد میں کسی بھی تبدیلی کے لیے مرکزی حکومت کو مطلع کرتے ہیں۔
عوامی نظام تقسیم  کے اندر بلاک چین ٹیکنالوجی کا استعمال فی الحال مرکزی حکومت کے زیر غور نہیں ہے۔
یہ معلومات صارفین کے امور، خوراک اور عوامی تقسیم کی وزارت کی وزیر مملکت محترمہ سادھوی نرنجن جیوتی نے آج راجیہ سبھا میں ایک تحریری جواب میں دی۔
ش ح۔ا م ۔
U.NO. 7288
(Visitor Counter : 43
وزارت خزانہ
انکم ٹیکس محکمہ نے تملناڈو میں تلاشی لی
نئی دہلی:07؍دسمبر، 2021۔آمدنی ٹیکس کے محکمے نے زیورات کے خردہ فروش، ٹیکسٹائلس اور گھریلو ساز وسامان کی فروخت میں مصروف دو گروپوں کے سلسلے میں تلاشی اور ضبطی کی کارروائی کی ہے ۔ یہ فروخت اور کاروبار چنئی، کوئمبٹور، مدورئی اور ترونیلویلی میں ان کے مقبول عام اسٹوروں کے سلسلے کے ذریعے عمل میں لائی جارہی تھی۔ اس کارروائی کےدوران مجموعی طور پر 37 مقامات پر چھاپہ مارا گیا۔
پہلے گروپ کے معاملے میں تلاشی کے دوران ضبط کی گئی دستاویزات اور دیگر مجرمانہ مواد جمع کیا گیا ہے جن سے انکشاف ہوا ہے کہ خطاکار گروپ بڑی سرگرمی کے ساتھ اپنے حساب کے کھاتوں میں فروخت کے معاملے میں بڑے منظم طریقے سے اصل صورتحال کو مخفی رکھ رہا تھا۔ فروخت کو مخفی رکھنے کی حد یہاں تک تھی کہ 1000 کروڑ روپئے تک سے زائد کی فروخت کو سات برسوں سے مخفی رکھا گیا تھا۔ یہ بات بھی سامنے آئی کہ خطاکار پارٹی نے ٹیکسٹائل ڈویزن میں 150 کروڑ روپئے کے بقدر کی بغیر حساب کتاب کی خریداری کی تھی اور ساتھ ہی ساتھ زیورات کے ڈویزن میں بھی گزشتہ چند برسوں کے دوران کی گئی خریداری اس میں شامل ہے۔
دوسرے گروپ کے معاملے میں تلاشی کے دوران مجرمانہ مواد ضبط کیا گیا ہے جس سے ظاہر ہوتا ہے کہ خطاکار گروپ نے متعدد پارٹیوں سے فرضی بل حاصل کیے تھے اور ان بلوں کی رقم 80 کروڑ روپئے کے بقدر تھی اور اس طریقے سے قابل ٹیکس آمدنی کو مخفی رکھا گیا تھا۔ سونے کی بغیر حساب کتاب خریداری کے شواہد بھی جمع کیے گئے ہیں۔ اس کے علاوہ خطاکار گروپ کو زیورات کے دام بڑھانے کے مجرمانہ فعل کا مرتکب بھی پایا گیا ہے۔ اس کے علاوہ غیرحساب کتاب والی کرائے کی رسیدیں اور سات کروڑ روپئے کے بقدر کے کاٹھ کباڑ کے فروخت کا بھی پتہ لگا ہے۔
دونوں گروپوں کے خلاف جو تلاشی لی گئی ہے اس سے دس کروڑ روپئے کی نقد رقم اور زیورات اور 6 کروڑ روپئے کے بقدر کے سونے چاندی کے ڈلوں کو ضبط کیا گیا ہے۔ مزید تحقیقات جاری ہیں۔
-----------------------
ش ح۔م ن۔ ع ن
U NO:13872
(Visitor Counter : 116
مواصلات اور اطلاعاتی ٹیکنالوجی کی وزارت
فائیو جی کا آغاز ہندوستان میں ٹیلی کام سیکٹر کی تاریخ میں ایک سنہرے الفاظ کا دن ہے :جناب اشونی ویشنو
وزیر اعظم کے ذریعہ انڈیا موبائل کانگریس 2022 میں جی-5 لانچنگ تقریب سے خطاب
یہ کہتے ہوئے کہ آج کا دن ہندوستان میں ٹیلی کام شعبے کی تاریخ میں سنہرے الفاظ کا دن ہے، مواصلات، الیکٹرانکس اور انفارمیشن ٹیکنالوجی اور ریلوے کے وزیر جناب اشونی ویشنو نے کہا کہ ٹیلی کام ڈیجیٹل انڈیا کا گیٹ وے ہے اور اس دور میں ایک مضبوط ٹیلی کام سیکٹر میں منتقلی کی ضرورت ہے۔ وہ وزیر اعظم کے ذریعہ انڈیا موبائل کانگریس 2022 کے چھٹے ایڈیشن کے افتتاحی اجلاس اور ہندوستان میں جی-5 خدمات کے آغاز کے موقع پر اجتماع سے خطاب کر رہے تھے۔
وزیر موصوف نے کہا کہ وزیر اعظم جناب نریندر مودی نے ٹیلی کام شعبے کو اسٹریٹجک سیکٹر کا درجہ دیا ہے اور اس شعبے کی تمام جہتوں کے بارے رہنمائی دی ہے اور ٹیلی کام ٹیکنالوجی کی ترقی پر توجہ مرکوز کی ہے۔ وزیراعظم نے اس سیکٹر کو ریگولیٹری یعنی ضابطے کی یقین دہانی کرائی اور اس شعبے کا شفاف نظام بنایا جو اب تک قانونی چارہ جوئی کی زد میں تھا۔ انہوں نے مزید کہا کہ ان اصلاحات کے نتیجے میں آج ٹیلی کام سیکٹر ایک ابھرتی ہوئی صنعت کے طور پر سامنے آ رہا ہے۔
جناب اشونی ویشنو نے کہا کہ آج جی-5 کے آغاز سے تعلیم، صحت، زراعت، لاجسٹکس، ڈیجیٹل اکانومی کے شعبوں میں زبردست ترقی ہوگی اور مواصلات کا چہرہ بدل جائے گا۔ انہوں نے مزید کہا کہ ایک اختراعی ماڈل کے ساتھ آپٹیکل فائبر نیٹ ورک میں آخری میل تک رسائی کے لیے کوششیں جاری ہیں۔
وزیر موصوف نے بی ایس این ایل کو مارکیٹ اسٹیبلائزنگ فورس کا درجہ دینے اور1,64,000 کروڑ روپے کے پیکیج کی سیکشن دینے کے لیے وزیر اعظم کا شکریہ ادا کیا جو ہندوستانی ٹیلی کام سروس فراہم کرنے والے کے لیے ایک تاریخی واقعہ ہے۔ انہوں نے مزید کہا کہ ملک میں ٹیلی کام مینوفیکچرنگ میں ایک بڑی بنیادی تبدیلی آ رہی ہے۔ انہوں نے مزید کہا کہ شری مودی جی نے 4G اور 5G کے لیے دیسی ٹیکنالوجی تیار کرنے کا چیلنج دیا اور ہندوستان ٹیکنالوجی کی ترقی میں آگے بڑھ رہا ہے اور اب دنیا ہندوستانی ٹیلی کام ٹیکنالوجی کی طرف دیکھ رہی ہے۔
مواصلات کے وزیر مملکت جناب دیوسنہ چوہان نے اپنا استقبالیہ خطبہ پیش کرتے ہوئے کہا کہ وزیر اعظم جناب نریندر مودی کی کلیئر کال کے تحت ہندوستان آتم نر بھر بھارت کی طرف بڑھ رہا ہے ۔ اس کے تحت ہندوستان نے اب جی-4 اور جی5 تیار کیا ہے اور مستقبل میں جی 6 تیار کرے گا۔ وزیراعظم کی ہدایت پر ٹیلی کام شعبے میں شاندار اصلاحات کی گئی ہیں۔ اس کے نتیجے میں یہ سپیکٹرم تقریباً اسی دن ٹیلی کام آپریٹر کو الاٹ ہو جاتا ہے۔ انہوں نے مزید کہا کہ جدید ٹیلی کام سیکٹر میں خود انحصاری حاصل کرنے کے موڑ پر ہیں ، ہمیں اس پر بڑا یقین ہے کہ یہ نئی توانائی، نئی امید اور نئی زندگی دے گا۔
اس موقع پر ریلائنس انڈسٹریز کے چیئرمین مکیش امبانی، بھارتی انٹرپرائزز کے چیئرمین، شری سنیل متل، آدتیہ برلا گروپ کے چیئرمین، شری کمار منگلم برلا، سکریٹری، ٹیلی کمیونیکیشن ڈیپارٹمنٹ، شری کے راجرمن اور دیگر معززین موجود تھے۔
وزیراعظم کا دفتر
کھادی روزانہ نئے ریکارڈ قائم کر رہی ہے: وزیر اعظم
وزیر اعظم جناب نریندر مودی نے کہا کہ کھادی کے ساتھ ہم وطنوں کی وابستگی روزگار کو فروغ دینے کے ساتھ ساتھ روزانہ نئے ریکارڈ بنا رہی ہے۔
ایم ایس ایم ای کے مرکزی وزیر جناب نارائن رانے نے ایک ٹویٹ میں بتایا کہ کھادی گاؤں کی صنعت کاریگروں کی صلاحیتوں کو بڑھا کر ان کی آمدنی بڑھانے میں اہم کردار ادا کر رہی ہے۔
انہوں نے مزید کہا کہ 01 اپریل 2022 سے 31 جنوری 2023 تک کے وی آئی سی نے کل 77887.97 کروڑ کی پیداوار کی، 108571.84 کروڑ فروخت کیے اور 1.72 کروڑ روزگار پیدا کئے۔
ایم ایس ایم ای کے وزیر کے ٹویٹ کے جواب میں، وزیر اعظم نے ٹویٹ کیا؛
’’یہ کامیابیاں حوصلہ افزائی کرتی ہیں! کھادی کے ساتھ ہم وطنوں کی یہ وابستگی روزگار کو فروغ دینے کے ساتھ ساتھ روزانہ نئے ریکارڈ قائم کر رہی ہے۔‘‘
صحت اور خاندانی بہبود کی وزارت
کووڈ -19 کی تازہ ترین صورتحال
ملک گیر ٹیکہ کاری مہم کے تحت کووڈ سے بچاؤ کےاب تک 220.66 کروڑ ٹیکے  لگائے جا چکے ہیں ۔
گزشتہ 24 گھنٹے میں487ٹیکے لگائے گئے ہیں۔
ہندوستان میں سردست زیر علاج مریضوں کی تعداد 63562 ہے۔
فی الحال زیر علاج مریضو ں کی شرح 0.14فیصد ہے۔
سردست ملک میں شفایابی کی شرح 98.67فیصد ہے۔
گزشتہ 24 گھنٹے کے دوران8175 مریض شفایاب ہوئے ہیں، جس کے بعد شفایاب ہونے والے افراد کی مجموعی تعداد بڑھ کر 44250649ہوگئی ہے۔
گزشتہ 24 گھنٹے کے دوران کووڈ کے 10542نئے معاملات درج کیے گئے ہیں۔
طبی جانچ کے بعد اس بیماری سےمتاثر پائے جانے والے مریضوں کی یومیہ شرح  ہے ۔
طبی جانچ کے بعد اس بیماری سے متاثر پائے جانےوالے مریضوں کی ہفتہ وار شرح  ہے ۔
اب تک کل 92.46 کروڑ ٹیسٹ کئے جا چکے ہیں، گزشتہ 24 گھنٹے میں 240014ٹیسٹ کیے گئے۔